पूर्णमान स्मृति टेबलटेनिस स्थगित
काठमाडौं जिल्ला टेबलटेनिस संघको आयोजनामा हुने ११औं पूर्णमान वज्राचार्य स्मृति राष्ट्रिय खुला टेबलटेनिस प्रतियोगिता स्थगित भएको छ ।
काठमाडौँ — काठमाडौं जिल्ला टेबलटेनिस संघको आयोजनामा हुने ११औं पूर्णमान वज्राचार्य स्मृति राष्ट्रिय खुला टेबलटेनिस प्रतियोगिता स्थगित भएको छ ।केबी साम अल्मुनियम इन्डस्ट्रिजको मुख्य प्रायोजनमा हुन लागेको प्रतियोगिता कोरोना भाइरसको संक्रमण बढिरहेकाले स्थगित गर्नुपरेको आयोजक संघका अध्यक्ष धर्ममान वज्राचार्यले जनाएका छन् । उनका अनुसार स्थिति अनुकूल भए प्रतियोगिता फागुन पहिलो सातामा गर्ने तयारी छ ।‘सबैका लागि टेबलटेनिस’ भन्ने नारासाथ हुन लागेको प्रतियोगिता माघ १ देखि ८ सम्म लैनचौरस्थित राष्ट्रिय टेबलटेनिस प्रशिक्षण केन्द्रमा हुने तय भएको थियो ।